text: Flere aflysninger på Tønderbanen
  10 december 2012 kl. 08.12
  Togpassagererne mellem Tønder og Ribe kan se frem til flere aflysninger i løbet af ugen - og ikke mindst i næste weekend. Arriva har lavet tre særkøreplaner.
  Banedanmark arbejder på højtryk for at udbedre skaderne på strækningen mellem Farris og Sommersted. Men arbejdet ventes først at være færdig i midten af næste uge. Indtil da skal der fortsat køre godstog på Tønderbanen.
  Det betyder, at passagererne specielt mellem Ribe og Tønder - men også på enkelte afgange mellem Ribe og Esbjerg - må skifte til tog-busser (og regne med længere rejsetid). 
  Togene mellem Tønder og Niebüll i Tyskland kører til gengæld normalt.
  Arriva har udarbejdet tre særkøreplaner for henholdsvis mandag-fredag, lørdag og søndag til brug på følgende datoer:
  Mandag-Fredag 10.-14. december og 17.-18. december
  Lørdag 15. december
  Søndag 16. december
  Du an finde særkøreplanerne her.
  